text: [{"text_idx": "#000000", "text": "F\u00f8royingar h\u00f8vdu gj\u00f8rt si\u0301tt heimaarbei\u00f0i\u00f0 og vunnu greitt 38-32 a\u0301 Po\u0301llandi, eftir ha\u0301lvleiksst\u00f8\u00f0una 19-11 til okkara."}, {"text_idx": "#000001", "text": "F\u00f8royar byrja\u00f0u trilvandi, gj\u00f8rdu fleiri tekniskar villur og komu afturum 4-1 eftir fyrstu 5 minuttirnar. F\u00f8royska li\u00f0i\u00f0 skifti hereftir yvir til 7 mo\u0301ti 6 og hepna\u00f0ist nu\u0301 betri. Eftir 13 minuttir var F\u00f8royar fyri fyrstu fer\u00f0 a\u0301 odda i\u0301 dystinum. O\u0301li Mittu\u0301n var sera ey\u00f0sy\u0301ndur i\u0301 a\u0301lopinum hesa l\u00f8tuna. Verjan byrja\u00f0u eisini um mi\u00f0jan seinna ha\u0301lvleik av a\u0301lvara at fa\u0301a fatur saman vi\u00f0 Paula Jacobsen i\u0301 ma\u0301linum, sum sto\u0301\u00f0 sera v\u00e6l. Verjan framprovokera\u00f0i fleiri polskar villur, sum eisini royndu seg 7 mo\u0301ti 6, to\u0301 uttan eydnu. Samstundis gekk v\u00e6l i\u0301 a\u0301lopinum og fo\u0301ru okkara til ha\u0301lvleiks frammanfyri heili 19-11. Ta\u00f0 var serliga seinna helvt av fyrra ha\u0301lvleiki, sum vann okkum dystin."}, {"text_idx": "#000002", "text": "F\u00f8royska li\u00f0i\u00f0 byrja\u00f0i seinna ha\u0301lvleik vi\u00f0 at brenna tveir sto\u0301ran ma\u0301lm\u00f8guleikar og var verjusp\u00e6li\u00f0 ikki heilt so gott. Polakkar vunnu n\u00f8kur ma\u0301l innaftur, a\u0301\u00f0renn okkara na\u0301ddu at svara aftur og lukka dystin. Polakkar royndu at koma heilt u\u0301t at verja, men eydna\u00f0ist hetta als ikki, ta\u0301 her var O\u0301li Mittu\u0301n heilt framu\u0301r at revsa. Pauli Mittu\u0301n fekk si\u0301na tri\u00f0ju u\u0301tvi\u0301sing eftir 44 min, men nerva\u00f0i hetta ikki sto\u0301rvegis, ti\u0301 dysturin var mestsum avgj\u00f8rdur, ta\u0301 st\u00f8\u00f0an var 28-21.Restina av dystinum fekk f\u00f8royska li\u00f0i\u00f0 sp\u00e6lt meira breitt og fingu fleiri leikarar roynt seg. Hja\u0301 fleiri hepna\u00f0ist v\u00e6l. Eitt sindur av sl\u00f8si gj\u00f8rdi at polakkar fingu minka um munin seinastu 5 minuttirnar, fra\u0301 10 ma\u0301lum ni\u00f0ur i\u0301 6, men hev\u00f0i hetta ongan ty\u0301dning.Eftir dystin var O\u0301li Mittu\u0301n kosin besti leikari hja\u0301 F\u00f8royum, sum saman vi\u00f0 Sveini Olafssyini var serliga ey\u00f0sy\u0301ndur i\u0301 dag.F\u00f8royar eru enn vi\u00f0 i\u0301 kappingini um 9. \u2013 11. pla\u0301ss, sum gevur beinlei\u00f0is atgongd til HM i\u0301 2023. F\u00f8royar enda nummar tvey i\u0301 millumrundunum og skulu m\u00f8ta nummar eitt i\u0301 hinum bo\u0301lkinum, sum ver\u00f0ur Italia ella I\u0301sland. Tann dysturin ver\u00f0ur fri\u0301ggjadagin.Ma\u0301lskju\u0301ttar hja\u0301 F\u00f8royum:Ha\u0301kun West av Teigum 7O\u0301li Mittu\u0301n 6Sveinur Olafsson 6Ro\u0301i Ellefsen a\u0301 Skipag\u00f8tu 4Elias Ellefsen a\u0301 Skipag\u00f8tu 4Janus Dam Djurhuus 3Bogi Hansen 2Baldur Gillason 1Sakir Tro\u0301ndarson Fry\u0301dal 1Viktor Gaini 1Kristoffur Bj\u00f8rgvin 1Bjarni i\u0301 Selvindi 1Pauli Mittu\u0301n 1Dystargongdin:5 min. 1-410 min. 5-615 min. 9-820 min. 11-825 min. 16-1130 min. 19-1135 min. 21-1440 min. 24-1745 min. 28-2150 min. 31-2355 min. 35-2660 min. 38-32"}, {"text_idx": "#000004", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000007", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]